《忆少年》
宋代·佚名

享嘉会，万宇欢康。圣化迈陶唐。元符锡命，天鉴昭彰。徽号奉琳房。陈缛礼、献岁惟良。耀旗章。翠辇驻仙乡。睿意极齐庄。仙衣渥采，玉册共荧煌。荐芬芳。飚驭降灵场。
回云罕，尊祖趋仙宇，金石韵锵洋。聿朝清庙，躬奠瑶觞。报本国之阳。执笾豆、列侍貂珰。对穹苍。洪恩霈夷夏，大庆浃家邦。垂衣紫极，圣寿保遐昌。集祺祥。地久与天长。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。